Mkoa wa Katavi ni mmojawapo kati ya mikoa 31 ya Tanzania wenye postikodi namba 50000. Ulianzishwa rasmi mnamo Machi 2012 kwa kumega mkoa wa Rukwa. Makao makuu yako Mpanda. Wilaya za mkoa huo mpya ni tatu pekee: Mlele, Nsimbo (awali Mpanda mjini) na Tanganyika (awali Mpanda vijijini). Katika sensa ya mwaka 2012 idadi ya wakazi ilihesabiwa kuwa 564,604. Kabila kubwa ni lile la Wafipa; pia kuna Wabende, Wapimbwe na Wakonongo na dini yao kwa kiasi kikubwa sana ni Ukristo wa madhehebu ya Kanisa Katoliki. Ni kweli Wafipa ni kabila kubwa lakini kuna jamii ya kabila la Wapimbwe ambalo linapatikana katika maeneo ya tarafa ya Mpimbwe ambalo kwa kiasi kikubwa ndio hasa wenyeji wa mkoa huu mpya wa Katavi ambalo kwa asili linapatikana katika vijiji vya Mamba, Mpimbwe na Majimoto. Kama utafuatilia vizuri katika kijiji cha Mamba kuna kivutio kizuri: bwawa kubwa la asili la maji ya moto ambayo hayapoi muda wote, ni ya moto iwe mchana au usiku. Kabila lingine ni Wakonongo ambao nao wanatokea mkoa huu mpya. Pia kuna sehemu za mkoa huu ni wa kihistoria katika baadhi ya maeneo.